CELEX: 62015FN0117
Language: hu
Date: 2015-08-18 00:00:00
Title: F-117/15. sz. ügy: 2015. augusztus 18–án benyújtott kereset – ZZ kontra F4E

5.10.2015   
            
            
               HU
            
            
               Az Európai Unió Hivatalos Lapja
            
            
               C 328/37
            
         2015. augusztus 18–án benyújtott kereset – ZZ kontra F4E
   (F-117/15. sz. ügy)
   (2015/C 328/36)
   Az eljárás nyelve: spanyol
   
      Felek
   
   
      Felperes: ZZ (képviselő: A. Asmaryan Degtyareva ügyvéd)
   
      Alperes: Fúziósenergia-fejlesztési és ITER Európai Közös Vállalkozás (F4E)
   
      A jogvita tárgya és leírása
   
   A Fúziósenergia-fejlesztési és ITER Európai Közös Vállalkozás azon határozatának megsemmisítése, amellyel a felperest nem vette fel az F4E/CA/ST/FGIV/2015/001 kiválasztási eljárás tartaléklistájára, e kiválasztási eljárás semmisnek nyilvánítása, és az üres álláshelyekre kinevezett kiválasztott pályázók kinevezési okiratainak megsemmisítése.
   
      Kereseti kérelmek
   
   A Közszolgálati Törvényszék
   
               —
            
            
               semmisítse meg a Fúziósenergia-fejlesztési és ITER Európai Közös Vállalkozás F4E/CA/ST/FGIV/2015/001. számú, helyettes költségellenőri (cost control support officier) álláshelyek betöltésére irányuló kiválasztási eljárását;
            
         
               —
            
            
               semmisítse meg az alperes által a kiválasztási eljárás alapján készített tartaléklistát;
            
         
               —
            
            
               semmisítse meg az üres álláshelyekre kinevezett kiválasztott pályázók kinevezését, továbbá a kiválasztási bizottság által javasolt és a Fúziósenergia-fejlesztési és ITER Európai Közös Vállalkozás igazgatója által kinevezett pályázók hivatalba lépését;
            
         
               —
            
            
               a helyettes költségellenőri (cost control support officier) üres álláshelyek vonatkozásában rendelje el új kiválasztási eljárás lefolytatását;
            
         
               —
            
            
               a helyettes költségellenőri (cost control support officier) üres álláshelyre vonatkozó új kiválasztási eljárás keretében – a pályázók kiválasztása céljából – rendelje el az írásbeli vizsga haladéktalan lefolytatását;
            
         
               —
            
            
               állapítsa meg, hogy a kiválasztási eljárásokban az írásbeli vizsga lefolytatásának mellőzésére vonatkozó alperesi jogosultság – ami ellentétes a pályázati útmutatónak (guide for applicants) a jelen ügybeli helyzetre vonatkozó előírásaival – visszaélésszerű és semmis;
            
         
               —
            
            
               a Közszolgálati Törvényszék hozzon meg bármely általa célszerűnek ítélt intézkedést annak érdekében, hogy a kiválasztási eljárást – amelynek szóbeli és írásbeli vizsgát kell magában foglalnia –, az üres álláshelyekre vonatkozóan 2015. február 5-én közzétett álláshirdetésben (vacancy notice) megállapított szabályokkal, és az álláshirdetésben említett pályázati útmutatóban (guide for applicants) ismertetett szabályokkal összhangban megismételjék;
            
         
               —
            
            
               az alperest – a Fúziósenergia-fejlesztési és ITER Európai Közös Vállalkozást – kötelezze a költségek viselésére.